rejauldu/bengali-wikipedia huggingface dataset:
হর্ষগণিত বা নন্দগণিত (ইংরেজি: Recreational Math) হলো মূলত কৌতূহলোদ্দীপক ও বিনোদনমূলক গণিত। নির্দিষ্ট প্রতিশব্দ না থাকায় একে অনেকে আবার ললিতগণিত, চারুগণিত বা বিনোদনমূলক গণিতও বলেও অভিহিত করে। তবে যে নামেই ডাকা হোক না কেন তা মূলত কঠোর গবেষণা এবং অ্যাপ্লিকেশন-ভিত্তিক পেশাদার কার্যকলাপ হিসাবে নিছক বিনোদনের জন্য করা গণিতকেই বুঝানো হয়। যদিও অপেশাদারদের জন্য এটি চর্চা করতে বাধা নেই, তবে হর্ষগণিতের বিভিন্ন বিষয়ে কখনো কখনো উচ্চতর গাণিতিক দক্ষতা প্রয়োজন হয়। হর্ষগণিতের মধ্যে রয়েছে গাণিতিক ধাঁধা এবং গাণিতিক গেম যা বেশিরভাগ সময় শিশু এবং  প্রাপ্তবয়স্কদের আকৃষ্ট করে এবং বিষয়টি নিয়ে আরও গবেষণা করার অনুপ্রেরণা দেয়।Kulkarni, D. Enjoying Math: Learning Problem Solving With KenKen Puzzles , a textbook for teaching with KenKen Puzzles. আমেরিকান গণিত অ্যাসোসিয়েশনের করা সতেরোটি কৌতূহলোদ্দীপক গণিতের তালিকায়ও রয়েছে হর্ষগণিত বা Recreational Math।  আমেরিকান গণিত অ্যাসোসিয়েশনের উদ্ধৃতি:  গণিত অ্যাসোসিয়েশন কর্তৃক আয়োজিত গাণিতিক প্রতিযোগিতায় একটি আলাদা ক্যাটাগরি হিসেবে হর্ষগণিতের প্রতিযোগিতা হয়।  বিষয়বস্তু রুবিক কিউবস, ম্যাজিক স্কোয়ার, ফ্র্যাক্টাল, লজিক পাজল এবং গাণিতিক দাবার মতো অসাধারণ বিভিন্ন বিষয় নন্দগণিতের মধ্যে রয়েছে। তবে গণিতের এই অঞ্চলে গণিতের নান্দনিকতা এবং সংস্কৃতি, চিত্তাকর্ষক বা মজার গল্প এবং গণিত সম্পর্কিত সংগীত এবং  গণিতবিদদের ব্যক্তিগত জীবনও অন্তর্ভুক্ত করা হয়।  আরো দেখুন  ললিত সংখ্যাতত্ত্বের তালিকা  অস্পৃশ্য সংখ্যা   তথ্যসূত্র   বিষয়শ্রেণী:হর্ষগণিত
right|thumb|"অ্যাডভেঞ্চারস অফ হাকলবেরি ফিন" বইয়ের অলংকরণে প্রদর্শিত সনাতনী মার্কিনী ভেলা  ভেলা একটি সরল কাঠামোর জলযান। সচরাচর ছোট নদী বা খাল পারাপারের জন্য ভেলা ব্যবহৃত হয়। ৫-৬টি কলাগাছের কাণ্ডকে পাশাপাশি সাজিয়ে কোনোক্রমে সংযুক্ত করে বাংলাদেশের গ্রামীণ এলাকায় ভেলা বানানো হয়ে থাকে।বাংলা অভিধান  সাপে কাটা মৃত মানুষকে ভেলায় ভাসিয়ে দেয়া ভারতের একটি প্রচীন সংস্কার।কলাগাছের ভেলা ও গেইট  সমুদ্রে আপৎকালীন সময়ে ভেসে থাকার জন্য বায়ুপূর্ণ রাবার বা প্লাস্টিকের ভেলা ব্যবহৃত হয়।  স্থান বিশেষে এর নাম ভোরা। যেকোন সমতল ভাসমান কাঠামোকে ভেলা বলা হয়। পানি আটকে থাকে না বিধায় ভেলা কখনই পানিতে ডুবে যায় না। নৌকার সবচেয়ে সরল রূপ হল ভেলা, একে ভাসিয়ে রাখার জন্য এতে নৌকার মত গলুই থাকে না ।   গঠন  ভেলা তৈরির সহজ উপায় হল চার-পাঁচটি  চার-পাঁচটি বা তারও বেশি সংখ্যক কলাগাছ, বাঁশ বা অন্য কোনগাছের গুঁড়ি একত্রে বেঁধে একাট পাটাতন তৈরী করা। সাধারণত চার-পাঁচটি কলাগাছ একসঙ্গে বেঁধে কলাগাছগুলোতে আড়াআড়ি মোটা শক্ত কাঠি বা বাঁশ দিয়ে গেঁথে নেয়া হয় যাতে গাছগুলো পরস্পর বিচ্ছিন্ন হতে না পারে। অতঃপর দড়ি দিয়ে সেগুলোকে সুদৃঢ় করা হয়। এর উপরে বাঁশের চাটাই বিছিয়ে ভেলা তৈরি করা হয়। ভেলা চালানো হয় লম্বা লগি দিয়ে। অগভীর পানিতে ভেলা এইভাবে চললেও গভীর পানিতে চলাচলের জন্য বইঠার বা চওড়া কাঠের তক্তা জাতীয় জিনিস উপকরণ ব্যবহৃত হয়।ভেলা এক ধরনের সমতল নৌকা  কলাগাছ ছাড়াও ভেলা তৈরি করা হয় কাঠ, বাঁশ, গাছের গুঁড়ি ইত্যাদি দিয়ে। শক্ত করে আটকান বায়ুপূর্ণ পাত্র যেমন ব্যারেল প্রভৃতি ভেসে থাকতে সক্ষম বস্তু ব্যবহার করা হয়। প্রাচীন কালে বিভিন্ন অঞ্চলে নলখাগড়া ব্যবহার করেও ভেলা তৈরি করা হত।কলাগাছের ভেলা ও গেইট  আধুনিক কালে ভেলা তৈরীতে রাবারের বা প্লাস্টিকের বায়ু ভর্তি থলে, প্লাস্টিকের তৈরি বায়ুরোধী ড্রাম বা ব্যারেল প্রভৃতি ব্যবহার করা হয় । কিছু ভেলাতে দিক নিয়ন্ত্রণের জন্য হাল, হাল্কা ধাতব কাঠামো ইত্যাদি থাকতে পারে।   ভেলার উপকারীতা  সামান্য খরচে ভেলা তৈরী করে ছোট নদী, খাল, গাঙ পাড়ি দেয়া যায়। হঠাৎ বন্যার সময় ঘরবাড়ী প্লাবিত হয়ে গেলে ভেলা বানিয়ে মানুষ বেঁঁচে থাকে।ভরসা এখন কলা গাছের ভেলাভেলার যুগে ফেরা [ছবি]   তথ্যসূত্র  বিষয়শ্রেণী:নৌযান বিষয়শ্রেণী:ভেলা
রাজগড় লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি একটি অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৭৮,৭৫৭ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি মধ্যপ্রদেশের রাজগড়, গুনা এবং আগর মালোয়া জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/madhyapradesh2018/https://ceomadhyapradesh.nic.in/OnlineMapNew.aspx  ইতিহাস রাজগড় লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটির মধ্য ভারত রাজ্যের অন্তর্ভুক্ত ছিলো, পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷    বিধানসভা কেন্দ্র গুলি  লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।   চচৌরা বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র। এটি একটি অসংরক্ষিত আসন। এটি গুনা জেলায় অবস্থিত৷  রাঘোগড় বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র৷ এটি গুনা জেলায় অবস্থিত৷ এটি একটি অসংরক্ষিত আসন৷  নরসিংহগড় বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬০ নং বিধানসভা কেন্দ্র৷ এটি রাজগড় জেলায় অবস্থিত৷ এটি একটি অসংরক্ষিত আসন।  বিয়াওরা লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬১ নং বিধানসভা কেন্দ্র৷ এটি রাজগড় জেলায় অবস্থিত৷ এটি একটি অসংরক্ষিত আসন৷৷  রাজগড় বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬২ নং বিধানসভা কেন্দ্র। এটি একটি অসংরক্ষিত আসন। এটি রাজগড় জেলায় অবস্থিত৷  খিলচিপুর বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৩ নং বিধানসভা কেন্দ্র৷ এটি রাজগড় জেলায় অবস্থিত৷ এটি একটি অসংরক্ষিত আসন৷  সারঙ্গপুর বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৪ নং বিধানসভা কেন্দ্র৷ এটি রাজগড় জেলায় অবস্থিত৷ এটি তফসিলী জাতিদের জন্য সংরক্ষিত আসন।  সুসনের লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৫ নং বিধানসভা কেন্দ্র৷ এটি আগর মালোয়া জেলায় অবস্থিত৷ এটি একটি অসংরক্ষিত আসন৷  তথ্যসূত্র  বিষয়শ্রেণী:মধ্যপ্রদেশের লোকসভা কেন্দ্র বিষয়শ্রেণী:রাজগড় জেলা
দাড়িহীন কাটাবুখা (বৈজ্ঞানিক নাম: Batrachocephalus mino) (ইংরেজি: Beardless sea catfish) হচ্ছে Ariidae পরিবারের Batrachocephalus গণের একটি স্বাদুপানির মাছ।  বর্ণনা  বিস্তৃতি এই মাছ ইন্দো-পশ্চিম প্রশান্ত মহাসাগরে অবস্থিত ভারতের পশ্চিম ও পূর্ব উপকূল, শ্রীলঙ্কা, বাংলাদেশ, মায়ানমার, থাইল্যান্ড, ইন্দোনেশিয়া, ব্রুনাই, এবং মালয়েশিয়ায় পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে হুমকির সম্মুখীন হিসেবে উল্লেখ করা হয়নি।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:শ্রীলঙ্কার মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:ইন্দোনেশিয়ার মাছ বিষয়শ্রেণী:ব্রুনাইয়ের মাছ বিষয়শ্রেণী:মালয়েশিয়ার মাছ
অ্যানিমে  ইতিহাস শিল্প (কণ্ঠ অভিনয় কোম্পানি) ঘরোয়া ভিডিও অ্যানিমেশন ঘরোয়া নেট অ্যানিমেশন ফ্যানসাব ফ্যানডাব তালিকা  মাঙ্গা  ইতিহাস প্রকাশক আন্তর্জাতিক বাজার মূর্তিশিল্প দোজিনশি বিকল্প গেকিগা ইয়নকোমা স্ক্যানলেশন তালিকা  শ্রেণীবিভাগ  জনতাত্ত্বিক দল (শিশুতোষ শৌনেন শৌযো সেইনেন জোসেই) প্রকার (রন্ধন ইরোটিক (বারা ইয়াওই ইয়ুরি) হারেম ইসেকাই ম্যাজিক্যাল গার্ল মেকা ক্রীড়া অন্যান্য)   সাধারণ  শব্দকোষ (ইচি হেনতাই ললিকন মো) অ্যানিমে প্রভাবিত অ্যানিমেশন ২.৫ডি মিউজিক্যাল
thumb|ক্যালিফোর্নিয়ার বেনেট ভ্যালিতে অবস্থিত একটি ফায়ার স্টেশন দমকল বাহিনী () সাধারণত অগ্নিনির্বাপন ও দুর্যোগ মোকাবেলায় নিয়োজিত দলবিশেষ। সাধারণত রাষ্ট্র কর্তৃকই এই দল পরিচালিত হয়। অগ্নিকাণ্ড ও বিভিন্ন দুর্ঘটনাসহ যেকোন ধরনের দুর্যোগে জনগণের জানমালের ক্ষয়ক্ষতি কমিয়ে আনা, দুর্ঘটনায় আহতদের ঊদ্ধার ও মানবিক সেবা প্রদন, প্রাথমিক চিকিৎসা প্রদান, রোগী পরিবহনে এ্যাম্বুলেন্স সহায়তা প্রদান, বহুতল/বাণিজ্যিক ভবন, শিল্প কারখানায় অগ্নিদুর্ঘটনা রোধকল্পে প্রয়োজনীয় প্রশিক্ষণ, বহুতল বাণিজ্যিক ভবনের ছাড়পত্র প্রদান, অগ্নি প্রতিরোধ ও নির্বাপনে পরামর্শ ও মহড়া পরিচালনা এবং বেসামরিক প্রতিরক্ষা ব্যবস্থা গ্রহণ করা এই দল বা বাহিনীর প্রধান কাজগুলোর মধ্যে অন্যতম।   বিভিন্ন দেশে দমকল বাহিনী   বাংলাদেশ   ‘‘গতি, সেবা, ত্যাগ’’ -এই মূলমন্ত্র নিয়ে বাংলাদেশের দমকল বাহিনী অগ্নি নির্বাপন ও দুর্যোগ মোকাবেলায় কাজ করে থাকে।   তথ্যসূত্র   বিষয়শ্রেণী:অগ্নি নির্বাপণ
thumb|২০১০ সালে ১ম সুপার ওভারে ২৫ রান করেছিলেন ক্রিস গেইল  সুপার ওভার একটি ক্রিকেটীয় পরিভাষা। একে বর্জনকারী বা এলিমিনেটর হিসেবেও ডাকা হয়। সীমিত ওভারের ক্রিকেট খেলায় টাই-ব্রেকিং পদ্ধতির ক্ষেত্রে এ ধরনের ওভারের ব্যবহার ঘটে। সুপার ওভার ক্রিকেট খেলার সংক্ষেপিত রূপ যাতে কেবলমাত্র ছয় বলে গড়া একটি ওভারে খেলার নিষ্পত্তি ঘটে। এতে প্রত্যেক দলের সর্বোচ্চ দুইটি উইকেটের পতন ঘটতে পারে। আনুষ্ঠানিকভাবে খেলার ফলাফল টাই হিসেবে গণনা করা হয়। কিন্তু প্রতিযোগিতা কিংবা সিরিজের শর্ত অনুযায়ী সুপার ওভারে বিজয়ী দলকে প্রচলিত খেলায় বিজয়ীরূপে আখ্যায়িত করা হয়। তবে, সুপার ওভারে সংগৃহীত রানকে খেলোয়াড়ের পরিসংখ্যানগত রেকর্ড হিসেবে অন্তর্ভুক্ত করা হয় না। ২০০৮ সালে টুয়েন্টি২০ ক্রিকেটে সর্বপ্রথম সুপার ওভারের প্রবর্তন ঘটে। এ ব্যবস্থাটি টাই-ব্রেকিংয়ের ক্ষেত্রে ব্যবহৃত বোল-আউট পদ্ধতির স্থলাভিষিক্ত হয়। মূলতঃ টুয়েন্টি২০ ক্রিকেট খেলায় সুপার ওভার ব্যবহার করা হয়ে থাকে।   ক্রিকেট বিশ্বকাপ  ২০১১ সালের ক্রিকেট বিশ্বকাপের নক-আউট পর্বে সর্বপ্রথম সুপার ওভার ব্যবহার করা হয়েছিল। কোন খেলায় টাই ভাঙ্গার ক্ষেত্রে ফল আনয়ণের জন্য এর প্রবর্তন ঘটে। কিন্তু নক-আউট পর্বের কোন খেলা টাই না হওয়ায় এর ব্যবহার ঘটেনি। ২০১৫ সালের ক্রিকেট বিশ্বকাপের জন্য কেবলমাত্র চূড়ান্ত খেলায় সুপার ওভারের ব্যবস্থা রাখা হয়েছে। নক-আউট পর্বের কোন খেলা টাই হলে পূর্বতন নিয়ম-কানুন অর্থাৎ গ্রুপ পর্বের সেরা দল পরবর্তী পর্বে উত্তরণ ঘটবে।২০১৯ ক্রিকেট বিশ্বকাপএ ফাইনাল খেলায় সুপার ওভারের প্রয়োগ ঘটানো হয়েছিল। যদিও সুপার ওভারও ড্র হয়, শেষে বাউন্ডারি সংখ্যার ভিত্তিতে ইংল্যান্ডকে জয়ী ঘোষণা করা হয়।   সমালোচনা  অন্যান্য ক্রীড়ায় টাই ভাঙ্গার জন্য বিভিন্ন ধরনের পদ্ধতি অবলম্বন করা হয়। টুয়েন্টি২০ প্রতিযোগিতার গ্রুপ পর্বে প্রায়শঃই সুপার ওভার পদ্ধতি ব্যবহার করা হয়। তবে, প্রখ্যাত সাংবাদিক সম্বিত বালের মতে নক-আউট পর্বের বাইরে এর ব্যবহার অপ্রয়োজনীয়। তিনি দেখেছেন যে, টাই ব্যবস্থা দলগুলোর মধ্যে প্রতিদ্বন্দ্বিতামূলক ফলাফল ও বিনোদনের মানদণ্ডে আদর্শ।  নিউজিল্যান্ড ক্রিকেট দলের কোচ মাইক হেসন ২০১২ সালের আইসিসি বিশ্ব টুয়েন্টি২০ প্রতিযোগিতার সুপার এইট পর্বে দলের দুই খেলায় তার দল হেরে যাওয়ায় এ ব্যবস্থার সমালোচনা করেন। খেলায় তার দল গ্রুপে সর্বনিম্ন স্থান দখল করে।   এক দিনের আন্তর্জাতিক বিশ্বকাপ  তারিখমাঠবিজয়ী দলরানপরাজিত দলরানতমসূত্র১৪ জুলাই, ২০১৯লর্ডস ক্রিকেট গ্রাউন্ড, লন্ডন, ইংল্যান্ডইংল্যান্ড১৫/০†নিউজিল্যান্ড১৫/১২০১৯ ক্রিকেট বিশ্বকাপ   টুয়েন্টি২০ আন্তর্জাতিক   তারিখমাঠবিজয়ী দল  রান  পরাজিত দল  রানটি২০আইসূত্র২৬ ডিসেম্বর, ২০০৮ ইডেন পার্ক, অকল্যান্ড, নিউজিল্যান্ড২৫/১১৫১ম২৮ ফেব্রুয়ারি, ২০১০ এএমআই স্টেডিয়াম, ক্রাইস্টচার্চ, নিউজিল্যান্ড৯/০৬/১২য়৭ সেপ্টেম্বর, ২০১২ ডিএসসি ক্রিকেট স্টেডিয়াম, দুবাই, সংযুক্ত আরব আমিরাত১২/০১১/১২য়২৭ সেপ্টেম্বর, ২০১২ পাল্লেকেলে আন্তর্জাতিক ক্রিকেট স্টেডিয়াম, ক্যান্ডি, শ্রীলঙ্কা১৩/১৭/১১৩তম খেলা১ অক্টোবর, ২০১২ পাল্লেকেলে আন্তর্জাতিক ক্রিকেট স্টেডিয়াম, ক্যান্ডি, শ্রীলঙ্কা১৮/০১৭/০২১তম খেলা   তথ্যসূত্র    বহিঃসংযোগ  List of tied Twenty20 matches on ESPN Cricinfo List of tied Twenty20 International matches on ESPN Cricinfo Standard Twenty20 International Match Playing Conditions from the International Cricket Council  বিষয়শ্রেণী:সীমিত ওভারের ক্রিকেট বিষয়শ্রেণী:ক্রিকেট পরিভাষা
অরূপা পটংগীয়া কলিতা ()অসম-এর একজন প্রসিদ্ধ ঔপন্যাসিক তথা গল্পকার৷ তার গ্রন্থসমূহর মধ্যে মৃগনাভি (১৯৮৭), অয়নান্ত,মিলেনিয়ামর সপোণ (২০০২),মরুভূমিত মেনকা আরু অন্যান্য,কাইঁটত কেতেকী, রঙামাটির পাহারটো ইত্যাদি উল্লেখযোগ্য৷ তার সাহিত্যিক অবদানের জন্য ভারতীয় ভাষা পরিষদের পুরস্কার, প্রবীণা শইকীয়া পুরস্কার ইত্যাদিরে সম্মানিত করা হয়েছে৷ তিনি মারিয়াম অস্টিন অথবা হীরা বরুয়া নামক অসমীয়া ছোট গল্প সংকলনের জন্য ২০১৪ সালে সম্মানীয় সাহিত্য আকাদেমি পুরস্কার লাভ করেন।   জীবন  অরূপা পটংগীয়া কলিতা গুয়াহাটি বিশ্ববিদ্যালয়র থেকে পার্ল এস বাক (Pearl S. Buck) র নারী চরিত্রসমূহের ওপরে গবেষণা করে ডক্টরেট ডিগ্রী লাভ করেন। বর্তমানে তিনি দরং জিলার টংলা মহাবিদ্যালয়র ইংরাজী বিষয়ের প্রবক্তা রূপে কর্মনির্বাহ করছেন।   সাহিত্যিক অবদান  অরূপা পটংগীয়া কলিতা প্রচুর সংখ্যক উপন্যাস তথা ছোটগল্প রচনা করেছেন। এর মধ্যে উল্লেখযোগ্যসমূহ হ'ল-  উপন্যাস  মৃগনাভি (১৯৮৭),  অয়নান্ত  মিলেনিয়ামর সপোণ (২০০২)  মরুভূমিত মেনকা আরু অন্যান্য,  কাইঁটত কেতেকী,  রঙামাটির পাহারটো  অনূদিত উপন্যাস  Dawn: A Novel, অয়নান্তর ইংরাজীতে অনূদিত রূপ, অনুবাদক- রঞ্জিতা বিশ্বাস  ফেলানী, দীপিকা ফুকন দ্বারা ইংরাজীতে অনূদিত৷ ক্রসওয়ার্ড বুক এওয়ার্ডে মনোনীত   The Invitation -অরুণাভ ভূঞার দ্বারা ইংরাজিতে অনূদিত৷ ছোটগল্প সংকলন  আলেকজান বানুর জান  মারিয়াম অস্টিন অথবা হীরা বরুয়া   পুরস্কার ও সম্মান   সাহিত্য আকাদেমি পুরস্কার (Sahitya Akademi Award),  ভারতীয় ভাষা পরিষদের পুরস্কার (Bharatiya Bhasha Parishad award),  কথা পুরস্কার (Katha Prize)  প্রবীণা শইকীয়া পুরস্কার    তথ্যসূত্র    বহিঃসংযোগ     The daughter, the wife and the mother , a short story by the author at bipuljyoti.in.  a Review of novel Dawn  by Arupa Kalita Patangia at scribblesofsoul.com.  a Review of novel Felanee  at womensweb.in.  বিষয়শ্রেণী:আসামের ব্যক্তি বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় নারী ছোটগল্পকার বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:কটন কলেজ, গুয়াহাটির প্রাক্তন শিক্ষার্থী বিষয়শ্রেণী:আসামের লেখিকা বিষয়শ্রেণী:গোলাঘাটের ব্যক্তি বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় নারী নাট্যকার বিষয়শ্রেণী:অসমীয়া সাহিত্য আকাদেমি পুরস্কার বিজয়ী
এম রশিদুজ্জামান মিল্লাত বাংলাদেশ জাতীয়তাবাদী দলের রাজনীতিবিদ। তিনি জামালপুর-১ (দেওয়ানগঞ্জ-বকশীগঞ্জ) আসনে ২০০১ সালে প্রথমবার এমপি নির্বাচিত হন।বর্তমান বাংলাদেশ জাতীয়তাবাদী দল বিএনপির কোষাধ্যক্ষ।এবং আমরা বিএনপি পরিবার সেলের উপদেষ্টা হিসেবে দায়িত্ব পালন করছেন। তিনি জামালপুর জেলা বিএনপির সাবেক সভাপতি।   জন্ম ও প্রাথমিক জীবন  এম রশিদুজ্জামান মিল্লাত জামালপুর জেলার দেওয়ানগঞ্জ উপজেলায় জন্মগ্রহণ করেন।   রাজনৈতিক ও কর্মজীবন  এম রশিদুজ্জামান মিল্লাত দেওয়ানগঞ্জ উপজেলা বিএনপির সভাপতি ও কেন্দ্রীয় কমিটির কোষাধ্যক্ষ।তিনি জামালপুর জেলা বিএনপির সাবেক সভাপতি ছিলেন।২০০১ সালে অষ্টম জাতীয় সংসদ সদস্য নির্বাচনে প্রথমবার অংশগ্রহণ করে সংসদ সদস্য নির্বাচিত হন। ব্যাপকভাবে উন্নয়ন করায় দেওয়ানগঞ্জ-বকশিগঞ্জ উপজেলার সর্বস্তরের জনগনের নেতায় পরিনত হন।  জামালপুর-১আসনের সবচেয়ে জনপ্রিয় নেতা মিল্লাত। তিনি উপজেলার পাথরেরচর জিঞ্জিরাম নদীর উপর ও বাহাদুরাবাদে পুরাতন ব্রহ্মপুত্র নদের উপর সেতু নির্মাণ করে,দেওয়ানগঞ্জ উপজেলা সদরের সাথে উত্তর অঞ্চল(উপজেলার উত্তরের ইউনিয়ন,বকশিগঞ্জ উপজেলা,কুড়িগ্রাম জেলার, রৌমারী চর রাজিবপুর) এর সাথে সরাসরি সড়ক ও রেলপথে রাজধানীর সাথে যোগাযোগ স্থাপনের ব্যাবস্থা করেন।   আরও দেখুন    অষ্টম জাতীয় সংসদ সদস্যদের তালিকা  জামালপুর-১  অষ্টম জাতীয় সংসদ নির্বাচন, ২০০১   তথ্যসূত্র   বিষয়শ্রেণী:জামালপুর জেলার রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জামালপুর জেলার ব্যক্তি
ডমরু () বা "ডুগডুগি" হলো একটি ছোট আকারের দ্বিমুখী ড্রাম। এই বাদ্যযন্ত্র সাধারনত হিন্দু ধর্ম এবং "তিব্বতীয় বৌদ্ধ ধর্ম"-এ ব্যবহৃত হয়।Damru Devshoppe.com ডমরুর উৎপত্তি প্রাক-বৈদিক কালে হওয়া বলে জানা যায়। কথিত আছে, এই বাদ্যযন্ত্র মহাদেবের বাদ্য ছিল। ডমরু সর্বপ্রথম তাল-বাদ্য বলেও অনেকে বিশ্বাস করেন। thumb|একটা তিব্বতীয় ডমরু  এটি একজাতীয় বাঙালি লোকবাদ্যযন্ত্রও বটে। আমাদের দেশীয় সংস্কৃতিতে এটি বর্তমানে তার স্বকীয়তা ও ঐতিহ্যের ধারাবাহিকতা হারিয়ে ফেলেছে।   ইতিহাস  বাংলাদেশে লোকবাদ্যযন্ত্রের ব্যবহার বহু প্রাচীন। খিস্টীয় পঞ্চম শতকে বিখ্যাত চৈনিক পর্যটক ফা-হিয়েন প্রাচীন বাদ্যযন্ত্র দেখে এ দেশকে সঙ্গীত ও নৃত্যের দেশ বলে আখ্যায়িত করেন। খ্রিস্টীয় অষ্টম শতকে নির্মিত পাহাড়পুর-ময়নামতীর প্রস্তরফলক ও পোড়ামাটির চিত্রে নৃত্য ও বাদ্যরত মনুষ্যমূর্তি পাওয়া গেছে। এতে কাঁসর, করতাল, ঢাক, বীণা, মৃদঙ্গ, বাঁশি, মৃৎভান্ড প্রভৃতি বাদ্যযন্ত্রের চিত্র দেখা যায়। ঢাক, ডম্ফ, ডমরু প্রভৃতি আনদ্ধ এবং শিঙ্গা, বাঁশি, তুবড়ি প্রতৃতি শুষির যন্ত্রকে দ্রাবিড় জনগোষ্ঠীর অবদান বলে মনে করা হয়। নবম-একাদশ শতকে রচিত বাংলা সাহিত্যের আদি নিদর্শন চর্যাপদে গীত-নট-নৃত্য-বাদ্যের বর্ণনা পাওয়া যায়। চর্যার তিনটি পদে মোট সাতটি বাদ্যযন্ত্রের নাম আছে বীণা, পটহ, মাদল, করন্ড, কসালা, দুন্দুভি ও ডম্বরু। এগুলির মধ্যে পটহ, মাদল, করন্ড, কসালা ও দুন্দুভি বিবাহোৎসবে বাজানো হতো। এতে বীণা সম্বন্ধে বলা হয়েছে যে, শুকনো লাউয়ের খোলের সঙ্গে তাঁতের (সুতার) তার দিয়ে তৈরি এ যন্ত্র ‘সারি’ বা ছড় দিয়ে বাজানো হয়।  thumb|  বিবরণ ডমরুর অবয়ব কাঠের মাধ্যমে নির্মিত। মুখ দুটি বৃত্তাকার এবং চামড়ায় ঢাকা। মুখ দুটির থেকে বাদ্যখনর মাঝের অংশের ব্যাস কম; মাকুর মত। ডমরুর মাঝে, দুধারে দুটি টোপোলা আকৃতির গাঁঠি থাকা দুগাছি সুতো বাঁধা থাকে। ডমরুর গায়ের মধ্যে হাত ধরে ডমরুটি ঘোরালে সেই টোপোলা দুটি ছাল দুটির যথাস্থানে আঘাত করে শব্দ ধ্বনির সৃষ্টি করে।   ব্যবহার  ডুগডুগি  সাধারণত শিবের  গাজন, সাপখেলা, বানরনাচ ও ভল্লুকের খেলায় ব্যবহূত হয়। এর বড় সংস্করণের নাম বিষম ঢাকি। দুটির মধ্যে পার্থক্য হলো, ডুগডুগির মতো এতে গুলতিযুক্ত সুতা বাঁধা থাকে না এবং খাড়াখাড়িভাবে রেখে হাতের তালু ও তর্জনী দিয়ে এটি বাজাতে হয়। পশ্চিমবঙ্গে মনসার ভাসান বা ঝাঁপান গানে বিষম ঢাকি বাজানোর রীতি আছে।  বাংলার ঐতিহ্যবাহী এই ডুগডুগি যন্ত্রটি এখন অনেকটাই বিলুপ্তপ্রায়। আগে গ্রাম-বাংলায় এর দেখা মিলত হরহামেশাই। কটকটিওয়ালা, আইসক্রিমওয়ালা, চুরিওয়ালাসহ গ্রাম-বাংলার ভ্রাম্যমাণ দোকানিরা এই ডুগডুগি বাজিয়ে নিজেদের আগমন জানান দিতেন। গ্রামের শিশু, বউ-ঝিরা টাকা, কেউ চাল, কেউবা ভাঙাচুড়া লোহালক্কড় দিয়ে তাদের কাছ থেকে পণ্য কিনতেন। সময়ের বিবর্তনে গ্রাম-বাংলার সেই ডুগডুগির আর দেখা মেলে না। পুরাকালে ধর্মানুষ্ঠানেও এই বাদ্যের ব্যবহার হত। আজকাল কোনো কোনো ধর্মানুষ্ঠানে এই বাদ্য ব্যবহার করা ছাড়াও বিশেষত ভালুক নাচ, বাঁদর নাচ এবং সাপ নাচাতে ডমরু বাজাতে দেখা যায়। বাজীকর মন্ত্রের বাদ্য রূপেও এই বাজনাটি ব্যবহার করে।  তথ্যসূত্র  আরও দেখুন  তিন তাল (তবলা)  বহিঃসংযোগ   Damaru drum on Ancientworlds.com  Damaru works  School of Tibetan Healing Chod  বিষয়শ্রেণী:আনদ্ধযন্ত্র বিষয়শ্রেণী:হিন্দু সঙ্গীত বিষয়শ্রেণী:হিন্দু প্রতীক বিষয়শ্রেণী:ভারতীয় বাদ্যযন্ত্র
তাকাআকি কাজিতা (; জন্ম: ৯ মার্চ ১৯৫৯) একজন জাপানি পদার্থবিজ্ঞানী ৷ কামিওকান্দে এবং এর উত্তরসূরী সুপার-কামিওকান্দে-তে নিউট্রিনোর উপর গবেষণার জন্য তিনি বিখ্যাত। ২০১৫ সালে তিনি যৌথভাবে কানাডার আর্থার ম্যাকডোনাল্ডের সাথে পদার্থবিজ্ঞানে নোবেল পুরস্কার লাভ করেন। ২০১৯ সালে ঢাকা বিশ্ববিদ্যালয়ের ৫২ তম সমাবর্তন অনুষ্ঠানে তিনি বাংলাদেশের রাষ্ট্রপতি আবদুল হামিদের কাছ থেকে বিশেষ সম্মাননা লাভ করেন।  জীবনী কাজিতা ১৯৫৯ সালে জাপানের হিগাইশিমাতসুয়ামা, সাইতামায় জন্ম গ্রহণ করেন।  তার স্ত্রী মিচিকো টোয়ামায় বসবাস করেন।    পুরস্কার   ১৯৮৯ - Bruno Rossi Prize along with the other members of the Kamiokande collaboration.  ১৯৮৭ - Asahi Prize as part of Kamiokande, and in 1999 as part of Super-Kamiokande.  ১৯৯৯ - নিশিনা স্মৃতি পুরস্কার  ২০০২ - Panofsky Prize  ২০১৩ - জুলিয়াস ওয়েস পুরস্কার  ২০১৫ - কানাডিয়ান পদার্থবিজ্ঞানি আর্থার বি. ম্যাকডোনাল্ড এর সাথে যৌথভাবে পদার্থবিজ্ঞানে নোবেল পুরস্কার "The Nobel Prize in Physics 2015".. Nobelprize.org. Nobel Media AB 2014. Web. 6 October 2015.   আরও দেখুন   জাপানি নোবেল বিজয়ীদের তালিকা  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:জাপানি পদার্থবিজ্ঞানী বিষয়শ্রেণী:জাপানি নোবেল বিজয়ী বিষয়শ্রেণী:১৯৫৯-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও বিশ্ববিদ্যালয় অনুষদ বিষয়শ্রেণী:রুশ বিজ্ঞান অ্যাকাডেমির বিদেশী সদস্য
দ্য রেড ফাইলস ২০২৪ সালের একটি বাংলা ভাষার ভারতীয় নাট্য চলচ্চিত্র। ছবির কাহিনি, চিত্রনাট্য, সংলাপ ও পরিচালনায় রয়েছেন কিংশুক দে। ব্লুবেরিজ এন্টারটেনমেন্টের ব্যানারে প্রযোজনা করেছেন মিনু পারেখ ও নিলেশ পারেখ। ছবিতে মুখ্য ভূমিকায় অভিনয় করেছেন মুমতাজ সরকার, বিদীপ্তা চক্রবর্তী, কিঞ্জল নন্দ, তানিকশা রায়, অভিরূপ চৌধুরী, দেবপ্রসাদ হালদার, দীপক হালদার প্রমুখ। ছবির সংগীত পরিচালক সৌম্য ঋত, কণ্ঠ শিল্পী নচিকেতা চক্রবর্তী ও লগ্নজিতা চক্রবর্তী। এই ছবিতে ১৯৯০ এর বানতলার নৃশংস ধর্ষণ ও খুনের কাহিনি তুলে ধরা হয়েছে, যা ২০২৪ সালের ২৯শে মার্চ প্রেক্ষাগৃহে মুক্তি পায়।  ছবির সৃজনশীল পরিচালনা ও পোশাক পরিকল্পনায় সংযুক্তা দেব রায়। সম্পাদনা করছেন অমিত নস্কর।  অভিনয়শিল্পী  কিঞ্জল নন্দা - অঞ্জন  বিদীপ্তা চক্রবর্তী - সোহিনী  মুমতাজ সরকার - প্রীতি রাও   সৌমেন্দ্র ভট্টাচার্য - ইমরানের  দেবপ্রসাদ হালদার - মিঠুন  তানিকশা রায় - তানিকশা  জুই সরকার - কবিতা বন্দ্যোপাধ্যায়  সঞ্জীব ঘোষ - বসু  অভিরূপ চৌধুরী - আরকা  দীপক হালদার - হুমায়ুন  শ্যামল চক্রবর্তী - মন্ত্রী  সুব্রত নন্দী  বিক্রমজিত মুখার্জী  মুক্তি  ২০২৪ সালের ১৪ই মার্চ দক্ষিণ কলকাতার এক প্রখ্যাত পাব- এ ট্রেলার প্রকাশ করা হয়। চলচ্চিত্রটি ২০২৪ সালের ২৯শে মার্চ পশ্চিমবঙ্গের প্রেক্ষাগৃহে মুক্তি পায়।  তথ্যসূত্র  বহিঃসংযোগ     বিষয়শ্রেণী:২০২৪-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
: ফুটবল ভিত্তিক ওয়েবসাইট, ইএসপিএন এফসি-এ (www.espn.com) ফুটবল খেলোয়াড়ের পাতার একটি বহিঃসংযোগ করতে সাহায্য করে। এটি কোনও নিবন্ধের বহিঃসংযোগ অংশে ব্যবহারের উদ্দেশ্যে ব্যবহার করা হয়ে থাকে।   ব্যবহার  নামবিহীন প্যারামিটার:      নামযুক্ত প্যারামিটার:       উইকিউপাত্তের সংযোগ () ব্যবহার করে:       উদাহরণ নামবিহীন প্যারামিটার ব্যবহার:    * {{ | 101390 | এদেন আজার }}  প্রদর্শিত:    বর্তমান ইউআরএল:  http://www.espnfc.com/player//  http://www.espnfc.com/player//eden-hazard  প্রাক্তন ইউআরএল:  http://www.espnfc.com/players/stats?id=  http://www.soccernet.espn.go.com/players/stats?id=  নামযুক্ত প্যারামিটার ব্যবহার:    প্রদর্শিত:    বর্তমান ইউআরএল:  http://www.espnfc.com/player//  http://www.espnfc.com/player//neymar  প্রাক্তন ইউআরএল:  http://www.espnfc.com/players/stats?id=  http://www.soccernet.espn.go.com/players/stats?id=  কোনও প্যারামিটার এবং উইকিউপাত্ত সংযোগ নেই ব্যবহার:    প্রদর্শিত:    নির্দেশনা  ইএসপিএন এফসি ওয়েবসাইটে যান এবং খেলোয়াড়ের নাম সন্ধান করুন।  খেলোয়াড়ের পাতাতে যেতে সঠিক লিঙ্কে ক্লিক করুন এবং নিশ্চিত হন তিনি আপনার কাঙ্ক্ষিত খেলোয়াড়।  খেলোয়াড়ের পাতার ইউআরএলটি https://www.espn.com/soccer/player/_/id/#####/-এর মতো দেখতে হবে, যেখানে "#####" একটি সংখ্যা নির্দেশ করে।  শুধুমাত্র উক্ত নম্বরটি অনুলিপি করুন।  P3681 ব্যবহার করে খেলোয়াড় সম্পর্কে উইকিউপাত্ত সংযোগে উক্ত আইডি যুক্ত করুন।  বহিঃসংযোগ অংশে পাঠ্য যুক্ত করুন:  {{ইএসপিএন এফসি}}  বিকল্প পদ্ধতি  বহিঃসংযোগ অংশে পাঠ্য যুক্ত করুন:  {{ইএসপিএন এফসি|id= আইডি|name= নাম}}  যেখানে "আইডি" হচ্ছে আপনার অনুলিপি করা নম্বরটি এবং "নাম" হচ্ছে উক্ত খেলোয়াড়ে নাম।  যদি "এদেন আজার" সম্পর্কে অনুসন্ধান করতে চান তবে "Eden Hazard" অনুসন্ধান করুন, যার ফলে আপনি এই পৃষ্ঠায় পৌঁছে যাবেন: https://www.espn.com/soccer/player/_/id/101390/  "101390" অনুলিপি করুন এবং তারপরে লিখুন: {{সকারওয়ে|id= 101390|name= এদেন আজার}}  দ্রষ্টব্য, যেহেতু এটি প্রায় অবশ্যই বহিঃসংযোগ অংশে চলে যাবে, তাই টেমপ্লেটের পাঠ্যকে তালিকা আইটেম হিসেবে অন্তর্ভুক্ত করার জন্য আপনার একটি * যুক্ত করা উচিত।  টেমপ্লেট উপাত্ত  অনুসরণকরণ বিষয়শ্রেণী  আইডিসহ টেমপ্লেট            টেমপ্লেট অনুপস্থিত আইডি     আরও দেখুন
অরুণাচল ক্রিকেট অ্যাসোসিয়েশন হল ভারতের অরুণাচল প্রদেশ রাজ্য এবং অরুণাচল প্রদেশ ক্রিকেট দলের ক্রিকেট কার্যক্রমের নিয়ন্ত্রক সংস্থা। এটি ভারতীয় ক্রিকেট কন্ট্রোল বোর্ডের পূর্ণ সদস্য হিসাবে অনুমোদিত।    ইতিহাস  ২০০৭ সালের সেপ্টেম্বরে, অরুণাচল ক্রিকেট অ্যাসোসিয়েশন বিসিসিআই-এর অধিভুক্তির জন্য আবেদন করে। অক্টোবর ২০০৮ সালে এটি বিসিসিআই এর অধিভুক্তি পায়। অরুণাচল প্রদেশ ক্রিকেট দল তার প্রথম ঘরোয়া ম্যাচ খেলেছিল ডিসেম্বর ২০০৯ সালে অনূর্ধ্ব-১৯ টুর্নামেন্টে। দলগুলি প্রতিষ্ঠার সময় অবকাঠামোগত সমস্যার সম্মুখীন হয়েছিল।  ২০১০ সালের আগস্টে, অ্যাসোসিয়েশনের জমি কেনার বিষয়ে দুর্নীতির অভিযোগের সম্মুখীন হয়। লোধা প্যানেল "এক রাজ্য, এক ভোট" সংস্কারের নির্দেশ দেওয়ার পরে, উত্তর-পূর্ব রাজ্যগুলি ২০১৬-১৮ সিনিয়র ঘরোয়া মৌসুমে খেলার আশা করা হয়েছিল কিন্তু বিসিসিআই সংস্কার আদেশ উপেক্ষা করে।  দীর্ঘ আইনি লড়াইয়ের পর, ২০১৮ সালের জুলাইয়ে, বিসিসিআই অ্যাসোসিয়েশনকে পূর্ণ সদস্যের মর্যাদা দেয় এবং দলটি ২০১৮-১৮ মৌসুমে সিনিয়র-লেভেলে আত্মপ্রকাশ করে।  তার প্রথম মৌসুমে, অ্যাসোসিয়েশন খেলোয়াড় নির্বাচনের জন্য ঘুষের প্রস্তাব পেয়েছিল।  সেপ্টেম্বর ২০১৯ সালে, সংস্কার অনুসারে, এর নির্বাচন অনুষ্ঠিত হয় এবং টিসি টোক অ্যাসোসিয়েশনের সভাপতি নির্বাচিত হন।   তথ্যসূত্র   বিষয়শ্রেণী:ভারতের ক্রিকেট প্রশাসন বিষয়শ্রেণী:অরুণাচল প্রদেশে ক্রিকেট বিষয়শ্রেণী:অরুণাচল প্রদেশ ভিত্তিক সংস্থা বিষয়শ্রেণী:২০০৭-এ অরুণাচল প্রদেশে প্রতিষ্ঠিত বিষয়শ্রেণী:২০০৭-এ প্রতিষ্ঠিত ক্রীড়া সংগঠন